da en da nl ca da da de es da da da da da da da da da da da en da de pl de fr da da en da en en it da da da da de da da da da da da da da da da da da da nl da en da da es nl da
HÅRDT ARBEJDE OG HØJT HUMØR: NU ER DET TID TIL DM I TRAKTORTRÆK | LandboUngdom
14.8.2022 21:33:10 CEST | LandboUngdom
Den 3. september skal der trækkes, heppes og hygges til Danmarksmesterskaberne i traktortræk.
Endelig er det tid. 34 lokale stævner har været afholdt i løbet af året, og nu skal Danmarks bedste traktortrækker 2022 kåres.
”Det er traktortrækket i sig selv og så selvfølgelig det sociale fællesskab, folk skal glæde sig til,” siger Jeppe Nielsen fra LandboUngdoms Region Viborg, som er tovholder på projekt DM i traktortræk.
Også sponsorerne ser frem til den store dag.
Lars Mogensen, som er souchef hos Asmildkloster Landbrugsskole, der også er hovedsponsorer i år, var begejstret, da han blev kontaktet af LandboUngdom.
”Da LandboUngdom kom og spurgte, om vi ville være sponsor, krævede det kun et halvt sekunds betænkningstid – det ville vi selvfølgelig rigtig gerne. Vi synes, LandboUngdom er noget helt unikt. Det er nogle rigtig gæve mennesker, der gør et kæmpestort stykke frivilligt arbejde,” siger Lars Mogensen.
Og de frivillige kræfter er da at sammenligne med traktorernes, når DM i traktortræk skal arrangeres.
”Der har været stor gejst fra folk, og der er mange syn på, hvordan man skal gøre det. Det er kulminationen på alt det, de lokale traktortræk har gået ud på hele året. Alt hvad folk har kæmpet for at kvalificere sig til, det sker på den dag til DM,” siger Jeppe Nielsen.
DM i traktortræk foregår lørdag den 3. september 2022 i Tjele. DLG lægger baner til, og Asmildkloster Landbrugsskole vil være til stede på pladsen med en stand. Du finder DM i traktortræk på Vingevej 70, 8830 Tjele. Arrangementet starter klokken 12.
Tovholder for DM i traktortræk 2022
20 35 06 66
22 92 20 41
Agro Food Park 15, Skejby
+45 78 78 01 29https://landboungdom.dk
LandboUngdom er en ungdomsorganisation med 47 lokalforeninger og flere end 4000 medlemmer. Vi er mødested for unge på landet og unge med interesse for livet på landet. LandboUngdom arbejder for at skabe aktivitet for de unge på landet, så det at bo på landet bliver mere spændende.
Følg pressemeddelelser fra LandboUngdom
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra LandboUngdom
Martin Rohde Andersen fra Kibæk valgt ind i LandboUngdoms Hovedbestyrelse26.9.2022 10:55:56 CEST | Pressemeddelelse
Martin Rohde Andersen har i to perioder stået i spidsen for LandboUngdoms region MidtVest i kraft af posten som regionrådsformand. De sidste fire år som regionrådsformand har givet ham blod på tanden til at tage sit frivillige engagement til næste niveau. Lørdag den 24. september er han valgt ind i LandboUngdoms hovedbestyrelse.
Christian Orthmann fra Odense valgt ind i LandboUngdoms Hovedbestyrelse26.9.2022 10:43:41 CEST | Pressemeddelelse
23-årige Christian Orthmann er ved kampvalg valgt ind i LandboUngdoms hovedbestyrelse lørdag den 24. september. Med rødder i det fynske har Christian Orthmann engageret sig på flere poster og i flere regioner i LandboUngdom.
Claus Frederiksen fra Skanderborg valgt ind i LandboUngdoms Hovedbestyrelse26.9.2022 10:32:40 CEST | Pressemeddelelse
Til dagligt arbejder Claus Frederiksen ved en griseproducent. Fritiden bruger han på sit frivillige engagement i LandboUngdom, hvor han lørdag den 24. september er valgt som 2. suppleant til LandboUngdoms hovedbestyrelse.
Niels Skovgaard genvalgt til formand for LandboUngdom25.9.2022 16:46:42 CEST | Pressemeddelelse
Til stående klapsalver blev Niels Skovgaard ved LandboUngdoms årsmøde i går den 24. september genvalgt i en toårig formandsperiode.
LandboUngdom har vokseværk – præsenterer højeste medlemstal i 15 år21.9.2022 21:43:33 CEST | Pressemeddelelse
Ved LandboUngdoms årsmøde lørdag den 24. september præsenteres det højeste medlemstal i 15 år. 4333 unge har nemlig valgt at være medlem af LandboUngdom, og bekræfter dermed et fortsat ønske om at skabe aktivitet og udvikling på landet.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022